འོན་ཀྱང་།རྒྱལ་སྤྱིའི་ཐོག་ནས་མི་ལོ་གཉིས་འགོར་རྗེས་ཀྱི་ལྷོ་བྱང་ཀོ་རི་ཡའི་ཆེས་མཐོའི་སྐུ་ཚབ་ཀྱི་གྲོས་མོལ་འདི་ལ་རེ་བ་ཆེན་པོ་ཞིག་འཆིང་གི་མེད་པ་འདྲ།ཆབ་སྲིད་དབྱེ་ཞིབ་པ་མང་པོ་ཞིག་གིས་མཉམ་འབྲེལ་རྒྱལ་ཚོགས་ཀྱིས་སྣེ་འཁྲིད་དེ་བྱང་ཀོ་རི་ཡ་ཁེར་རྐྱང་མཐར་སྐྲོད་གཏོང་བའི་ཐབས་ཇུས་སྣ་ཚོགས་འཐེན་གྱི་ཡོད་པའི་སྐབས་འདིར།ཁེམ་ཇོང་ཨན་གྱིས་འཕྲལ་དུ་ལྷོ་བྱང་གཉིས་བར་མཐོ་རིམ་སྐུ་ཚབ་ཀྱི་གྲོས་མོལ་མགོ་བཙུགས་ཏེ།རྒྱལ་ཁབ་གཞན་གྱིས་ཁོ་རང་ལ་སྤྲད་པའི་གནོན་ཤུགས་ཆུང་དུ་གཏོང་ཐབས་བྱེད་ཀྱི་ཡོད་པ་དང་།ལྷོ་བྱང་བར་གྲོས་མོལ་བྱས་ན་རྒྱལ་ཁབ་གཞན་གྱིས་དེ་ལ་འགོག་རྒོལ་བྱེད་ཐབས་མེད་ཀྱང་།ལྷོ་བྱང་གཉིས་དང་རྒྱལ་སྤྱིའི་ཐོག་འཇིགས་སྣང་ཅན་དུ་གྱུར་བའི་བྱང་ཀོ་རི་ཡའི་རྡུལ་ཕྲན་མཚོན་ཆའི་ཚོད་ལྟ་རང་སོར་ལྷག་རྒྱུ་ཡིན་པ་མ་ཟད།བྱང་ཀོ་རི་ཡ་ཕྱོགས་ནས་ཨ་རི་དང་ལྷོ་ཀོ་རི་ཡ་བར་གྱི་མཉམ་འབྲེལ་དམག་སྦྱོང་འགོག་ཐབས་བྱེད་པའི་འཆར་གཞི་དངོས་སུ་ལག་བསྟར་བྱེད་ཀྱི་ཡོད་པར་བཤད།